MK sēdes protokollēmuma projekts 21-TA-1829
Izdrukāts 29.07.2026. 23.32 - 2.0 Redakcija
Ministru kabineta sēdes protokollēmums

Informatīvais ziņojums "Par atļauju Finanšu ministrijai (Valsts ieņēmumu dienestam) uzņemties papildu valsts budžeta ilgtermiņa saistības un īstenot pasākumus Eiropas Komisijas tieši administrētajā programmā "Managed IT collaboration in taxation (MANITC V)""

· 1. Pieņemt zināšanai iesniegto informatīvo ziņojumu.
· 2. Atbalstīt Valsts ieņēmumu dienesta iniciatīvu iesaistīties Eiropas Komisijas tieši administrētās programmas "Managed IT collaboration in taxation (MANITC V)" pasākumu īstenošanā, atbalstīt Valsts ieņēmumu dienesta iniciatīvu uzņemties minētās programmas centrālo pārvaldību (granta koordinatora lomu) un atļaut Finanšu ministrijai (Valsts ieņēmumu dienestam) uzņemties papildu valsts budžeta ilgtermiņa saistības atbilstoši informatīvajā ziņojumā norādītajam apjomam 2022., 2023. un 2024. gadā.
· 3. Šī protokollēmuma 2. punktā minētās programmas pasākumu īstenošanai Latvijā nepieciešamo valsts budžeta priekšfinansējumu, nepārsniedzot 10% no Latvijai apstiprinātā programmas finansējuma, pārdalīt no budžeta resora "74. Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai".
· 4. Finanšu ministrijai (Valsts ieņēmumu dienestam) pēc šī protokollēmuma 2. punktā minētās programmas noslēguma maksājumu saņemšanas no Eiropas Komisijas nodrošināt līdzekļu ieskaitīšanu valsts pamatbudžeta ieņēmumos atbilstoši izlietotā valsts budžeta priekšfinansējuma apmēram.

